**Upozornenie pre predkladateľov projektových zámerov:**

Predloha neslúži na predkladanie projektových zámerov v listinnej podobe prípadne na predloženie projektového zámeru v elektronickej podobe formou emailu. Takto predložené projektové zámery nebudú zaradené do projektového zásobníka.

**Žiadateľ predkladá online formulár výhradne elektronicky** (prostredníctvom webového rozhrania), bez akýchkoľvek príloh a iných foriem predloženia. Online formulár je dostupný na [**nasledovnom linku.**](https://www.mirri.gov.sk/sekcie/investicie/fond-spravodlivej-transformacie/zber-projektovych-zamerov)

Predloha bola pre žiadateľov pripravená za účelom získania ich komplexného pohľadu na online formulár pred jeho vyplnením, a tiež z dôvodu, že online formulár nie je možné priebežne ukladať do zariadenia za účelom jeho dopĺňania s časovým odstupom pred jeho finálnym odoslaním cez webové rozhranie. Inak povedané, ak pri niektorej z otázok žiadateľ zistí, že jeho časové možnosti pre vyplnenie formulára nie sú dostatočné a rozhodne sa vo vypĺňaní pokračovať neskôr, formulár mu neumožní uložiť už vyplnené informácie do zariadenia a pokračovať vo vypĺňaní s časovým odstupom. Odporúčame žiadateľom predvyplniť najskôr textové časti formulára do predlohy a následne po finalizácii jednoducho preklopiť pripravený text do online formulára. Upozorňujeme na obmedzený počet znakov v jednotlivých textových poliach, ktorý nesmie presiahnuť 3800 znakov vrátane medzier. Zároveň odporúčame pri vypĺňaní textových častí dodržať odporúčaný počet znakov uvedený v časti 3.1 príručky.

|  |  |  |
| --- | --- | --- |
| **SEKCIA 1 Identifikácia žiadateľa a partnera** | | |
|  | Obchodné meno/názov žiadateľa | Žiadateľ uvedie údaje v súlade s aktuálnymi údajmi uvedenými v príslušnom registri. |
|  | Sídlo žiadateľa | Žiadateľ uvedie **ulicu, číslo, PSČ a obec** v súlade s aktuálnymi údajmi uvedenými v príslušnom registri. |
|  | IČO žiadateľa | Žiadateľ uvedie **8-miestne identifikačné číslo** organizácie bez medzier. |
|  | Sektor | Žiadateľ vyberie jednu z uvedených možností. V online formulári sa žiadateľovi zobrazia nasledovné možnosti:   1. Súkromný sektor 2. Verejný sektor 3. Občianska spoločnosť (vrátane neziskových organizácií) 4. Akademický sektor. |
|  | Meno a priezvisko kontaktnej osoby žiadateľa | Žiadateľ uvedie meno a priezvisko kontaktnej osoby vo veciach predloženého projektového zámeru. |
|  | E-mailová adresa kontaktnej osoby žiadateľa | Žiadateľ uvedie e-mailovú adresu kontaktnej osoby vo veciach predloženého projektového zámeru. |
|  | Telefónne číslo kontaktnej osoby žiadateľa | Žiadateľ uvedie telefónne číslo kontaktnej osoby vo veciach predloženého projektového zámeru vo formáte **+421xxxxxxxxx.** |
|  | Identifikácia partnera zapojeného do realizácie projektu | V prípade zapojenia iného podniku do realizácie projektu žiadateľ uvedie obchodné meno/názov a IČO partnera. |
| **SEKCIA 2 Základná identifikácia projektového zámeru** | | |
|  | Názov projektového zámeru | Žiadateľ uvedie názov projektového zámeru, ktorý má byť predmetom realizácie. Názov projektového zámeru musí byť v rámci celého formulára totožný. |
|  | Miesto realizácie projektu /ulica, súpisné číslo, orientačné číslo, PSČ, obec/ | V prípade investičných zámerov sa miestom realizácie rozumie **miesto fyzickej realizácie**, t. j. miestom realizácie projektu sa rozumie miesto kde budú umiestnené a využívané výstupy investičných aktivít projektu.  V prípade, ak miesto realizácie nemá priradenú presnú adresu, žiadateľ identifikuje miesto realizácie uvedením **parcelného čísla a katastrálneho územia.** |
|  | Zaradenie miesta realizácie projektu v rámci navrhnutých oprávnených regiónov | Žiadateľ vyberie jednu z uvedených možností podľa regiónu, v ktorom bude prebiehať realizácia projektu v súlade s údajmi uvedenými v bode *10. Miesto realizácie projektu.*  V online formulári sa žiadateľovi zobrazia nasledovné možnosti:   1. horná Nitra 2. Košický kraj 3. Banskobystrický kraj 4. Bratislavský kraj. |
|  | Priemerný počet zamestnancov v podniku žiadateľa | Žiadateľ uvedie údaj o priemernom počte zamestnancov v podniku žiadateľa platný ku dňu predloženia projektového zámeru. |
| **SEKCIA 3 Aktivity a harmonogram realizácie projektového zámeru** | | |
|  | Zaradenie aktivít projektového zámeru do oprávneného rozsahu podpory v rámci Fondu na spravodlivú transformáciu (pozn.: v prípade potreby označte viac odpovedí) | Žiadateľ v online formulári vyberie jednu alebo viac možností v závislosti od zamerania projektového zámeru.   1. Produktívne investície do MSP vrátane mikropodnikov a začínajúcich podnikov, ktoré vedú k ekonomickej diverzifikácii, modernizácii a konverzii 2. Investície do vytvárania nových firiem, a to aj prostredníctvom podnikateľských inkubátorov a poradenských služieb, ktoré vedú k vytváraniu pracovných miest 3. Investície do výskumných a inovačných aktivít vrátane investícií univerzít a verejných výskumných inštitúcií a podpora prenosu pokrokových technológií 4. Investície do zavádzania technológií, ako aj do systémov a infraštruktúr pre dostupnú čistú energiu vrátane technológií na skladovanie energie a do znižovania emisií skleníkových plynov 5. Investície do obnoviteľnej energie v súlade so smernicou o obnoviteľnej energii (EÚ) 2018/2001 vrátane v nej stanovených kritérií udržateľnosti a do energetickej účinnosti, a to aj na účely znižovania energetickej chudoby 6. Investície do inteligentnej a udržateľnej miestnej mobility vrátane dekarbonizácie miestneho dopravného sektoru a jeho infraštruktúry 7. Obnova a modernizácia sietí diaľkového vykurovania s cieľom zlepšiť energetickú efektívnosť systémov diaľkového vykurovania a investície do výroby tepla za predpokladu, že sú napájané výlučne z obnoviteľných zdrojov energie 8. Investície do digitalizácie, digitálnych inovácií a digitálnej prepojiteľnosti 9. Investície do regenerácie a dekontaminácie brownfieldov, obnovy pozemkov a podľa potreby vrátane zelenej infraštruktúry a obnovy projektov so zreteľom na zásadu „znečisťovateľ platí“ 10. Investície do zlepšenia obehového hospodárstva, a to aj prostredníctvom predchádzania vzniku odpadu, znižovania jeho objemu, efektívneho využívania zdrojov, opätovného použitia, opráv a recyklácie 11. Zvyšovanie úrovne zručností a rekvalifikácia pracovníkov a uchádzačov o zamestnanie 12. Pomoc uchádzačom o zamestnanie pri hľadaní pracovného miesta 13. Aktívne začleňovanie uchádzačov o zamestnanie 14. Technická asistencia 15. Ďalšie činnosti v oblasti vzdelávania a sociálneho začlenenia vrátane, ak je to riadne odôvodnené, infraštruktúry na účely výcvikových stredísk, zariadení starostlivosti o deti a staršie osoby, ak sú uvedené v územných plánoch spravodlivej transformácie v súlade s článkom 7 Nariadenia 16. Investície na zníženie emisií skleníkových plynov z činností uvedených v prílohe I k smernici Európskeho parlamentu a Rady 2003/87/ES 17. Produktívne investície do veľkého podniku, ktoré sú potrebné na zmiernenie zániku pracovných miest vyplývajúceho z transformácie, a to vytvorením alebo ochranou značného počtu pracovných miest, pričom nesmú viesť k premiestneniu alebo byť jeho výsledkom. |
|  | Predpokladaný začiatok realizácie projektového zámeru /vo formáte MM/RRRR/ | Žiadateľ uvedie predpokladaný možný začiatok realizácie projektu vo formáte MM/RRRR vzhľadom na jeho pripravenosť a predprojektovú prípravu (posudzovanie vplyvov na ŽP (EIA/SEA), vydanie stavebného povolenia, vykonanie verejného obstarávania a pod.). |
|  | Predpokladaná celková dĺžka realizácie projektového zámeru /v mesiacoch/ | Žiadateľ uvedie predpokladanú dĺžku realizácie projektu v mesiacoch.  V prípade potreby odôvodnenia uvažovaného predpokladu, je možné zo strany žiadateľa poskytnúť bližšie informácie v rámci bodu *28. Iné informácie* (nepovinné). |
|  | Príspevok projektu k tvorbe pracovných miest v podniku žiadateľa | Žiadateľ uvedie predpokladaný počet **novovytvorených pracovných miest**, ktoré budú vytvorené realizáciou projektu t. j. budú vytvorené realizáciou aktivít projektu v podniku žiadateľa.  Uvedené údaje musia byť v súlade s údajmi uvedenými v bode *20*. *Situácia po realizácii projektového zámeru.* |
|  | Príspevok projektu k udržaniu počtu pracovných miest v podniku žiadateľa | Žiadateľ uvedie predpokladaný počet pracovných miest, ktoré budú **udržané realizáciou projektu** t. j. nerealizovaním projektu by došlo k ich zániku.  Uvedené údaje musia byť v súlade s údajmi uvedenými v bode *20*. *Situácia po realizácii projektového zámeru.* |
| **SEKCIA 4 Popis projektového zámeru** | | |
|  | Popis východiskovej situácie | Žiadateľ popíše východiskovú situáciu vo vzťahu k navrhovanému projektovému zámeru, resp. vstupom, ktoré ovplyvňujú jeho realizáciu. Vyplnením požadovaných informácií žiadateľ zdôvodní potrebu realizácie projektu – identifikuje súčasné problémy.  **Inštrukcie k vyplneniu:**   * + - * Predmet **aktuálnej činnosti žiadateľa -** identifikujte predmet aktuálne vykonávanej produkčnej činnosti, t. j. čo je predmetom výroby/ poskytovania služby.       * **Identifikované problémy** - popíšte problémy identifikované v rámci východiskovej situácie podniku, ako aj identifikované problémy v regióne, ktoré ovplyvňujú podnikateľskú činnosť žiadateľa, a ktoré vedú žiadateľa k realizácii predloženého projektu.   Odporúčaný rozsah: 2000 - 2500 znakov vrátane medzier. |
|  | Spôsob realizácie projektového zámeru | Žiadateľ popíše spôsob realizácie hlavných aktivít projektového zámeru a uvedie aké sú očakávané výstupy projektového zámeru.  **Inštrukcie k vyplneniu:**   * + - * Zdôvodnite **potreby realizácie projektu vyplývajúce z identifikovaných problémov** – popíšte, **čo je predmetom projektu** s popisom toho aké činnosti sa v rámci projektu predpokladajú, a v ktorom štádiu sa ukončia (ohraničenie aktivít projektu), popíšte jeho **ciele** a ako predmet projektu a výsledky očakávané v rámci projektu súvisia, resp. nadväzujú na východiskovú situáciu podniku žiadateľa a ako riešia problémy v regióne. Na základe uvedených informácií by malo byť zrejmé, či žiadateľom plánovaná **investícia rieši žiadateľom identifikované potreby a problémy** vyplývajúce z analýzy východiskovej situácie, a či je realizácia projektu žiadateľa nevyhnutná tak pre podnik žiadateľa, ako aj pre samotný región. Žiadateľ by mal preukázať, že realizácia projektu je vhodným riešením problémov identifikovaných v rámci východiskovej situácie podniku žiadateľa a problémov v regióne. Stručne popíšte a zdôvodnite predmet obstarania v rámci projektu (stroje, prístroje, zariadenia, softvér atď.).       * Zdôvodnite **väzbu** **projektového zámeru na vybranú oprávnenú oblasť resp. oblasti podporované v rámci Fondu na spravodlivú transformáciu uvedené v bode 13** vzhľadom na spôsob realizácie a ciele predkladaného projektového zámeru.       * Vhodnosť **a uskutočniteľnosť hlavnej aktivity projektu** - zdôvodnite či činnosti, ktoré plánujete realizovať v rámci realizácie hlavnej aktivity projektu sú vhodné a uskutočniteľné.   Odporúčaný rozsah: 3500 - 3800 znakov vrátane medzier. |
|  | Situácia po realizácii projektového zámeru | Žiadateľ v tejto časti popíše situáciu po realizácii projektu s prihliadnutím na príspevok realizovaného projektu k riešeniu dôsledkov transformácie regiónu, aký je očakávaný príspevok pre zamestnanosť v regióne, akým spôsobom bude projekt pozitívne vplývať na životné prostredie a ako bude zabezpečená udržateľnosť projektu po jeho implementácii.  **Inštrukcie k vyplneniu:**   * + - * Popíšte príspevok realizovaného projektu **k riešeniu negatívnych dôsledkov transformácie regiónu**.       * Popíšte príspevok projektu **k** **vytvoreniu/udržaniu pracovných miest** a uveďte krátky popis pozícií, ktoré budú vytvorené realizáciou projektu v podniku žiadateľa. V prípade, že realizáciou projektu nedôjde k vytvoreniu nových pracovných pozícií ale realizácia projektu umožní zabrániť zániku pracovných miest, žiadateľ v krátkosti zdôvodní akým spôsobom realizácia projektu prispeje k udržaniu pracovných miest (predmetná časť musí byť v súlade s údajmi uvedenými v bode *16. Príspevok projektu k tvorbe pracovných miest v podniku žiadateľa* a v bode *17. Príspevok projektu k udržaniu počtu pracovných miest v podniku žiadateľa.*       * **Vplyv projektu na životné prostredie** – popíšte akým spôsobom projekt prispieva k riešeniu nepriaznivých environmentálnych dôsledkov transformácie regiónu. Ak máte k dispozícii podrobné alebo odhadované kalkulácie, uveďte údaje prezentujúce vplyv na životné prostredie (redukcia CO2 emisií, zvýšenie využitia OZE, zníženie spotreby energií, iné klimatické dopady).       * Popíšte **udržateľnosť projektu** po tom, ako sa projekt úspešne fyzicky zrealizuje, finančne ukončí a administratívne vydokladuje, a to aj z pohľadu jeho finančného zabezpečenia.   Odporúčaný rozsah: 2500 - 3000 znakov vrátane medzier. |
|  | Administratívna a odborná kapacita žiadateľa | Žiadateľ v tejto časti popíše jeho administratívne a odborné kapacity (t. j. organizačné, personálne a technické zabezpečenie riadenia projektu) potrebné pre realizáciu projektu. Zároveň poskytne zhodnotenie skúseností s realizáciou obdobných/porovnateľných projektov.  **Inštrukcie k vyplneniu:**  Uveďte popis interných alebo externých kapacít z pohľadu **administratívneho** a **odborného zabezpečenia** projektového riadenia pripravovaného projektu tak, aby bolo preukázané zabezpečenie celého spektra činností nevyhnutných pre prípravu projektu, riadenie projektu, ako aj jeho implementácie. Tieto činnosti môžu byť zabezpečené aj kombináciou interných a externých kapacít. V prípade, ak žiadateľ nedisponuje administratívnymi a odbornými kapacitami určenými pre prípravu a realizáciu projektu, ale považuje za potrebné zapojiť tieto kapacity do jednotlivých fáz projektu, túto informáciu uvedie v tejto časti s bližším popisom aké kapacity považuje za nevyhnutné pre úspešnú prípravu projektovej dokumentácie a realizáciu projektu.  Žiadateľ zároveň v krátkosti uvedie skúsenosti s riadením obdobných aktivít/projektov.  Odporúčaný rozsah: 1500 - 2000 znakov vrátane medzier. |
|  | Materiálno-technická a finančná kapacita žiadateľa | Žiadateľ v tejto časti popíše materiálno-technické vybavenie potrebné pre realizáciu projektu a finančné zdroje, ktoré budú potrebné pre všetky fázy projektu vrátane jeho udržateľnosti.  **Inštrukcie k vyplneniu:**  **Materiálno-technická kapacita:**   * + - * Popíšte administratívny alebo prevádzkový priestor/halu/budovu z hľadiska jej stavebno - technickej pripravenosti, vhodnosti a vnútorného vybavenia pre potreby realizácie projektu t. j. či priestory a vybavenie vyhovujú podmienkam realizácie projektu, a to aj z pohľadu administratívneho zabezpečenia realizácie projektu.   **Finančná kapacita žiadateľa:**   * + - * Popíšte zdroje, ktoré budú potrebné pre prípravu, realizáciu a implementáciu projektu vrátane zabezpečenia udržateľnosti projektu.   Odporúčaný rozsah 1500 - 2000 znakov vrátane medzier. |
|  | Súčasný stav rozpracovateľnosti projektového zámeru | Žiadateľovi sa v online formulári zobrazí šesť fáz týkajúcich sa stavu rozpracovateľnosti projektu, ku ktorým jednoducho priradí svoju odpoveď výberom z vopred určených možností odpovede.  Fázy, ktoré sa v online formulári zobrazia sú:   1. Prieskum trhu za účelom určenia predpokladanej výšky investície 2. Príprava projektovej dokumentácie 3. Stav verejného obstarávania 4. Posudzovanie vplyvov na životné prostredie (EIA/SEA) 5. Stavebné povolenie 6. Štúdia realizovateľnosti.   Žiadateľ vyberie pre každú z vyššie uvedených fáz jednu z piatich predvolených odpovedí:   1. nezačatý 2. v príprave 3. prebieha 4. ukončený 5. irelevantné. |
|  | Predpokladaná celková výška investičných nákladov v EUR (bez DPH) | Žiadateľ uvedie predpokladanú celkovú výšku investičných nákladov v EUR bez DPH. |
|  | Kategorizácia investičných nákladov | Žiadateľ v tejto časti rozdelí predpokladané celkové investičné náklady do príslušných podkategórií nákladov v nadväznosti na aktivity a fázy, ktoré sú súčasťou realizácie projektového zámeru, tak aby bolo zrejmé, na základe čoho bola vyčíslená predpokladaná celková výška investičných nákladov (napr. nákup pozemkov, obstaranie technológie, obstaranie služieb, osobné náklady atď.).  Upozorňujeme žiadateľov, že sumárna hodnota musí byť v súlade s údajom uvedeným v bode *24. Predpokladaná celková výška investičných nákladov v EUR (bez DPH).*  Odporúčaný rozsah: 500 - 600 znakov vrátane medzier. |
| **SEKCIA 5 Väzba projektového zámeru na stratégiu regiónu** | | |
|  | Zaradenie projektového zámeru do integrovanej územnej stratégie (IÚS) | Žiadateľ výberom z možností „áno“ alebo „nie“ uvedie, či je predkladaný projektový zámer zahrnutý v príslušnej IÚS územia, v ktorom bude prebiehať realizácia projektu. |
|  | Príslušnosť projektového zámeru k integrovanej územnej stratégii (IÚS) | Žiadateľ popíše príspevok projektového zámeru k príslušnej IÚS. V prípade, ak je projektový zámer predkladaný v čase kedy IÚS nie je schválená, žiadateľ túto skutočnosť uvedie do predmetnej časti. O doplnenie predmetnej časti bude požiadaný dodatočne v čase zverejnenia predmetnej stratégie. |
| **SEKCIA 6 Iné informácie** | | |
|  | Iné informácie | Žiadateľ uvedie akékoľvek iné informácie týkajúce sa projektového zámeru alebo žiadateľa/partnera, relevantné vo vzťahu k projektovému zámeru, ktoré považuje za potrebné uviesť, resp. informovať o nich poskytovateľa.  V prípade ak je predkladaný zámer inšpirovaný zahraničnými projektami, žiadateľ môže v tejto časti bližšie popísať predmetný projekt, prípadne odkázať na link s informáciami o obdobných projektoch.  Vyplnenie tejto časti **nie je povinné.**  Maximálny počet znakov 3800 vrátane medzier. |
| **SEKCIA 7** | | |
| - | Čestné vyhlásenie žiadateľa | Žiadateľ predložením projektového zámeru t. j. odoslaním online formuláru súhlasí so znením čestného vyhlásenia, v ktorom je uvedené:  *„Predložením tohto projektového zámeru Ministerstvu investícií, regionálneho rozvoja a informatizácie SR (ďalej len ako „poskytovateľovi"), ako žiadateľ (štatutárny orgán žiadateľa) predkladajúci tento projektový zámer, čestne vyhlasujem, že:*  *- všetky informácie obsiahnuté v projektovom zámere sú úplné, pravdivé a správne,*  *- zabezpečím finančné prostriedky na spolufinancovanie projektového zámeru tak, aby nebola ohrozená jeho implementácia,*  *- na oprávnené výdavky uvedené v projektovom zámere nežiadam o inú pomoc, resp. požadovanie inej pomoci je v súlade s pravidlami kumulácie ustanovenými v príslušných právnych predpisov poskytovania štátnej pomoci*  *- som si vedomý skutočnosti, že na NFP nie je právny nárok,*  *Zaväzujem sa bezodkladne písomne informovať poskytovateľa o všetkých zmenách, ktoré sa týkajú uvedených údajov a skutočností. Súhlasím so správou, spracovaním a uchovávaním všetkých uvedených osobných údajov.“.* |
|  | Dátum predloženia projektového zámeru | Žiadateľ uvedie dátum predloženia projektového zámeru v súlade s dňom jeho odoslania cez webové rozhranie kliknutím tlačidla „Odoslať“. |